**Helang laut Sulaiman** (***Haliaeetus sanfordi***), atau **helang laut Sanford**, ialah helang laut endemik perpulauan Kepulauan Sulaiman.

Taksonomi
---------

Nama pertamanya (helang laut Sulaiman) dinamakan sempena kawasan habitatnya, iaitu Kepulauan Sulaiman, dan nama keduanya (helang laut Sanford) dinamakan sempena penemunya Dr Leonard C. Sanford, pemegang amanah untuk Muzium Sejarah Alam Amerika. Penerangan pertama adalah oleh Ernst Mayr pada tahun 1935. Nama "helang laut" digunakan untuk membezakan spesies genus *Haliaeetus* daripada helang kanguk *Ichthyophaga* yang berkait rapat. Spesies ini telah diterangkan pada tahun 1935 oleh Ernst Mayr yang menyedari bahawa pemerhati terdahulu telah terlepas pandang, menyangka ia helang siput juvana. Ia membentuk superspesies dengan helang siput. Seperti dalam pasangan spesies helang laut yang lain, takson yang lain berkepala putih. Kedua-dua ini secara genetiknya sangatlah rapat; keturunan mereka berpisah tidak lebih daripada 1 juta tahun dahulu, mungkin hanya pada Pleistosen Pertengahan, beberapa 100,000 tahun dahulu. Kedua-duanya berkongsi paruh gelap, cakar, dan mata dengan helang laut Gondwana yang lain.

Penerangan
----------

Ia boleh mencapai panjang 70–90 cm (28–35 in) dan berat antara 1.1–2.7 kg (2.4–6.0 lb). Lebar sayapnya ialah 165–185 cm (5.41–6.07 ka). Ia merupakan satu-satunya pemangsa besar di Kepulauan Sulaiman. Helang tersebut mendiami hutan pantai dan tasik sehingga ketinggian kira-kira 1500 m dari aras laut.

Buluannya berwarna perang keputihan hingga perang terang di kepala dan leher. Bahagian bawahnya berwarna perang hingga perang kemerahan dan perang gelap. Bahagian atasnya berwarna perang gelap hingga hitam-kelabu. Matanya berwarna perang terang. Ciri yang unik dalam kalangan helang laut, spesies ini mempunyai ekor yang gelap sepenuhnya sepanjang hayatnya.

Pembiakan
---------

Musim pembiakannya adalah dari Ogos hingga Oktober. Sarangnya terdiri daripada dua biji telur.

Diet
----

Dietnya terdiri terutamanya daripada bangkai pasang surut, ikan, moluska, ketam, kura-kura, dan ular laut, dan lebih jarang burung dan keluang yang diragut dari kanopi hutan hujan. Ia juga telah dilaporkan memakan secara oportunis pada kuskus biasa utara.

Dalam budaya
------------

Helang sering digambarkan pada setem pos Kepulauan Sulaiman.

Nota kaki
---------

1. ↑  IUCN Red List 2012.
2. ↑  "Appendices | CITES". *cites.org*. Dicapai pada 2022-01-14.
3. 1 2  Mayr, E (1936). "Birds collected during the Whitney South Sea Expedition. 31, Descriptions of twenty-five species and subspecies". *American Museum Novitates* (828): 1–20. hdl:2246/3965.
4. 1 2 3  del Hoyo, Elliott & Sargatal 1994.
5. ↑  Wink, Heidrich & Fentzloff 1996.
6. ↑  Mikula, P. Morelli, F. Lučan, R. K. Jones, D. N. & Tryjanowski, P. (2016).
7. ↑  Heinsohn 2000.

Rujukan
-------

* BirdLife International (2012). "*Haliaeetus sanfordi*". *Senarai Merah Spesies Terancam IUCN*. **2012**. Dicapai pada 26 November 2013.old-form url
* "Species factsheet: Sanford's Sea-eagle *Haliaeetus sanfordi*". *birdlife.org*. BirdLife International. 2011. Dicapai pada 2011-05-25.

Karya petikan
-------------

* del Hoyo, J.; Elliott, A.; Sargatal, J. penyunting (1994). *Handbook of the Birds of the World*. **2**. Barcelona: Lynx Edicions. ISBN 84-87334-15-6.
* Heinsohn, Tom (2000). "Predation by the White-breasted Sea Eagle *Haliaeetus leucogaster* on phalangerid possums in New Ireland, Papua New Guinea". *Emu*. **100** (3): 245–46. doi:10.1071/MU00913.
* Wink, M.; Heidrich, P.; Fentzloff, C. (1996). "A mtDNA phylogeny of sea eagles (genus *Haliaeetus*) based on nucleotide sequences of the cytochrome *b* gene" (PDF). *Biochemical Systematics and Ecology*. **24** (7–8): 783–791. doi:10.1016/S0305-1978(96)00049-X.

|  |  |
| --- | --- |
| Pengenalpastian takson | 
* Wd: Q936424
* ADW: Haliaeetus\_sanfordi
* Avibase: 4CD1AF3EEDA9C809
* eBird: solsee1
* EoL: 914529
* GBIF: 2480456
* iNaturalist: 5314
* IRMNG: 10195186
* ITIS: 175426
* IUCN: 22695105
* NCBI: 52648
* Species+: 11045
* Xeno-canto: Haliaeetus-sanfordi

 |